b'\n_START_ARTICLE_\nZvejniekciems (stacija)\n_START_SECTION_\nV\xc4\x93sture\n_START_PARAGRAPH_\nPieturas punkts tika atkl\xc4\x81ts 1934. gad\xc4\x81. No 1971. gada \xc5\xa1eit bija elektrovilcienu galapunkts. Elektrovilcieni \xc5\xa1eit apgriez\xc4\x81s pie galven\xc4\x81 ce\xc4\xbca izb\xc5\xabv\xc4\x93t\xc4\x81 strupce\xc4\xbc\xc4\x81 (m\xc5\xabsdien\xc4\x81s vairs nepast\xc4\x81v), t\xc4\x81d\xc4\x93j\xc4\x81di Zvejniekciems bija Saulkrastu stacijas vad\xc4\xabb\xc4\x81 eso\xc5\xa1s ce\xc4\xbca postenis. 1991. gad\xc4\x81, pagarinot elektrifik\xc4\x81ciju l\xc4\xabdz Skultei, stacija tika p\xc4\x81rveidota par pieturas punktu. P\xc4\x93c Saulkrastu apvedce\xc4\xbca izb\xc5\xabves nekas vairs neliecina, ka \xc5\xa1eit bijis elektrovilcienu galapunkts.'